הופעת פול מקרטני בתל אביב

ממוזער|250px|בימת הענק שהוקמה
הופעתו של המוזיקאי והזמר פול מקרטני "ידידות לפני הכול" (Friendship First) בתל אביב נערכה ב-25 בספטמבר 2008 בפארק הירקון, בפני קהל שמנה כ-50 אלף איש. הופעה זו נחשבת לאחת מהגדולות והחשובות שהופקו בישראל, וקרוב לוודאי, שזו הייתה ההפקה היקרה ביותר עבור הופעה בודדת בישראל.

המופע עורר התרגשות ועניין רב בציבור ובאמצעי התקשורת, משום שמקרטני נחשב לאחד מגדולי המוזיקאים של המאה ה-20, ובעיקר מכיוון שזו ההופעה הראשונה בישראל של אחד מחברי להקת הביטלס. הביטלס תכננו להופיע בישראל בשנת 1965, אך ההופעה בוטלה, ותחושה של החמצה ליוותה ישראלים רבים לאורך עשרות שנים.

חרף איומים על חייו, הגיע מקרטני כמתוכנן לישראל, והופעתו זכתה לביקורות מהללות. ההופעה כללה שירים רבים של הביטלס ושירים מאוחרים יותר של מקרטני.

ההכנות לאירוע
כחצי שנה לפני ההופעה הביע פול מקרטני נכונות להגיע לישראל, ומאז התנהל משא ומתן ממושך בין קבוצת מפיקים ישראלים בראשות דודו ז'רז'בסקי, לבין חברת ההפקה של מקרטני. המשקיע בהפקה זו היה איש העסקים הישראלי יקיר שעשוע, המתגורר בלונדון. עלות ההפקה הייתה כ-30 מיליון ש"ח, כמחצית מסכום זה הועברה לחברת ההפקה של מקרטני, וכמחצית נועדה לכסות את העלויות בישראל. הודעה רשמית על סגירת העסקה פורסמה ב-23 באוגוסט, ומאז נעשו הכנות קדחתניות לקיים את המופע בזמן.

ציוד רב הובל במיוחד מבריטניה בשני מטוסים מיוחדים. בימת הענק שהוקמה לקראת האירוע כללה שני מסכי LCD אנכיים עצומים משני צדי הבמה, ומסך ענק נוסף (שקוף למחצה) בחלק האחורי של הבמה. נבנו שני יציעים עבור מקומות ישיבה מסומנים במרחק של כ-120 מטר משני צידי הבימה, בזווית ראייה של כ-45° מימין ומשמאל ביחס לשולי הבמה. נבנו עוד שני יציעים קטנים יותר עבור מקומות ישיבה "VIP" במרחק של כ-70 מטר, בזווית ראייה חדה יותר של כ-27° מימין ומשמאל ביחס לשולי הבמה.

ערוץ 10, שהודיע על שידור חי של האירוע, ביטל את השידור שלושה ימים לפני ההופעה, כנראה עקב התנגדות ההפקה, שחששה ששידור כזה יקטין את הביקוש לכרטיסים.

ביקורת רבה נשמעה על מחירי הכרטיסים, ובכל זאת נמכרו כמעט כל 50 אלף הכרטיסים שהועמדו למכירה.

הגעה לישראל
מקרטני הגיע לישראל במטוסו הפרטי יומיים לפני ההופעה. ביקר בכנסיית המולד שבבית לחם, וביקר גם ללא הודעה מראש, בקונסרבטוריון הלאומי למוזיקה על שם אדוארד סעיד בבית לחם.

פרט לכך, עסק בחזרות להופעה ולא הופיע בציבור, למעט הופעה קצרה במלונו לפני צלמי העיתונות.

מהלך ההופעה
ההופעה נמשכה כשעתיים ורבע, וזכתה לתשבחות רבות על איכותה. מקרטני השמיע את להיטיו הידועים מתקופות שונות בחייו. רוב השירים היו של הביטלס, והם עוררו את עיקר ההתרגשות בקהל. מקרטני השמיע אף שירים של להקת "פול מקרטני וכנפיים" ושירים מאוחרים יותר שלו. במהלך ההופעה ניגן מקרטני על כלי נגינה שונים – גיטרת הבס המפורסמת שהפכה לסימן ההיכר שלו, גיטרה חשמלית, גיטרה אקוסטית, פסנתר, מנדולינה ואף יוקולילי. להצלחת ההופעה תרמה גם אישיותו של מקרטני, שהרבה להודות לקהל ולהשמיע משפטים בעברית (כגון "שנה טובה"), ואף מעט בערבית (רמדאן כרים; رمضان ﻛﺮﻳﻢ). הציוד הטכני – מסכי הענק שכמותם לא נראו קודם בישראל ואיכות הקול הוסיפו אף הם להצלחת המופע.

חברי להקת הליווי היו:
פול "ויקס" ויקנס (Paul 'Wix' Wickens) – קלידים, אקורדיון
רסטי אנדרסון (Rusty Anderson) – גיטרה
בריאן ריי (Brian Ray) – גיטרה, גיטרה בס
אייב לבורייל (Abe Laboriel) – תופים

רשימת השירים
מספרשם השירפורסם לראשונהמבצע מקוריאלבוםהערות1.<div style="direction: ltr;">Hello, Goodbye1967הביטלס<div style="direction: ltr;">Magical Mystery Tour2.<div style="direction: ltr;">Jet1974<div style="direction: ltr;">Wings<div style="direction: ltr;">Band on the Run3.<div style="direction: ltr;">Drive My Car1965הביטלס<div style="direction: ltr;">Rubber Soul4.<div style="direction: ltr;">Only Mama Knows2007פול מקרטני<div style="direction: ltr;">Memory Almost Full5.<div style="direction: ltr;">All My Loving1963הביטלס<div style="direction: ltr;">With the Beatles6.<div style="direction: ltr;">Flaming Pie1997פול מקרטני<div style="direction: ltr;">Flaming Pie7.<div style="direction: ltr;">Let Me Roll It1974<div style="direction: ltr;">Wings<div style="direction: ltr;">Band on the Run8.Foxy Lady1967The Jimi Hendrix ExperienceAre You Experiencedמשולב עם השיר הקודם9.<div style="direction: ltr;">My Love1973<div style="direction: ltr;">Wings<div style="direction: ltr;">Red Rose Speedwayהשיר הוקדש לזכרה של אשתו הראשונה לינדה10.Let 'Em In1976WingsWings at the Speed of Sound11.<div style="direction: ltr;">The Long And Winding Road1970הביטלס<div style="direction: ltr;">Let It Be12.<div style="direction: ltr;">Dance Tonight2007פול מקרטני<div style="direction: ltr;">Memory Almost Fullמקרטני ניגן שיר זה עם מנדולינה13.<div style="direction: ltr;">Blackbird1968הביטלס"האלבום הלבן"מקרטני ניגן שיר זה לבדו, על גיטרה אקוסטית14.<div style="direction: ltr;">Calico Skies1997פול מקרטני<div style="direction: ltr;">Flaming Pie15.<div style="direction: ltr;">I'll Follow the Sun1964הביטלס<div style="direction: ltr;">Beatles for Sale16.<div style="direction: ltr;">Mrs. Vanderbilt1974<div style="direction: ltr;">Wings<div style="direction: ltr;">Band on the Run17.<div style="direction: ltr;">Here, There and Everywhere1966הביטלס<div style="direction: ltr;">Revolver18.<div style="direction: ltr;">Eleanor Rigby1966הביטלס<div style="direction: ltr;">Revolver19.<div style="direction: ltr;">Something1969הביטלס<div style="direction: ltr;">Abbey Roadהשיר הוקדש לזכרו של ג'ורג' האריסון, ונוגן בחלקו הראשון על יוקולילי20.<div style="direction: ltr;">A Day in the Life1967הביטלס<div style="direction: ltr;">Sgt. Pepper's Lonely Hearts Club Bandהשיר הוקדש לזכרו של ג'ון לנון21.<div style="direction: ltr;">Give Peace a Chance1969<div style="direction: ltr;">Plastic Ono Bandמשולב עם השיר הקודם22.<div style="direction: ltr;">Band on the Run1973<div style="direction: ltr;">Wings<div style="direction: ltr;">Band on the Run23.<div style="direction: ltr;">Back in the U.S.S.R.1968הביטלס"האלבום הלבן"24.<div style="direction: ltr;">I've Got a Feeling1970הביטלס<div style="direction: ltr;">Let It Be25.<div style="direction: ltr;">Live and Let Die1973<div style="direction: ltr;">Wingsשיר הנושא בסרט חיה ותן למותביצוע השיר היה מלווה במופע של זיקוקים26.<div style="direction: ltr;">Let It Be1970הביטלס<div style="direction: ltr;">Let It Be27.<div style="direction: ltr;">Hey Jude1968הביטלס<div style="direction: ltr;">Hey Jude28.<div style="direction: ltr;">Lady Madonna1968הביטלס<div style="direction: ltr;">Hey Judeתחילת הדרן ראשון29.<div style="direction: ltr;">Get Back1969הביטלס<div style="direction: ltr;">Let It Be30.<div style="direction: ltr;">I Saw Her Standing There1963הביטלס<div style="direction: ltr;">Please Please Me31.<div style="direction: ltr;">Yesterday1965הביטלס<div style="direction: ltr;">Help!תחילת הדרן שני32.<div style="direction: ltr;">Sgt. Pepper's Lonely Hearts Club Band (Reprise)1967הביטלס<div style="direction: ltr;">Sgt. Pepper's Lonely Hearts Club Band33.<div style="direction: ltr;">The End1969הביטלס<div style="direction: ltr;">Abbey Road

ביקורת
ביקורת ציבורית רבה נמתחה על מחיריהם של הכרטיסים, שהקהל הישראלי לא רגיל בהם: 490 ₪ לעמידה בדשא, 1,500 ₪ למקומות ישיבה מסומנים ביציעים, ו-5,000 ₪ ליציעי "VIP".

ביקורת נשמעה נגד מקרטני בעולם המוסלמי לקראת ההופעה בישראל, ואף הושמעו איומים על חייו, אולם מקרטני התעלם מאיומים אלו. בעת ביקורו בכנסיית המולד בבית לחם, יום לפני ההופעה, השיב מקרטני לטענות הפלסטיניות נגדו, וטען שהוא איננו מעדיף אף צד בסכסוך הישראלי-פלסטיני, ומה שצריך זה פתרון של שלום על בסיס של שתי מדינות לשני עמים.

ביקורת נשמעה אף על התקשורת הישראלית, ש"ניפחה" את האירוע מעבר לחשיבותו.

העלמת מס
המפיק דוד ז'רז'בסקי וחברת ההפקות הישראלית הורשעו בהעלמת כ-2.6 מיליון ש"ח מס ערך מוסף מההכנסות של המופע. על פי רשות המיסים, ההכנסות ממכירת הכרטיסים הסתכמו בכ-24.5 מיליון ש"ח, אולם בדו"ח שהוגש באיחור, בנובמבר 2008, הושמטו רוב ההכנסות מהמופע.

גלריה

קישורים חיצוניים






 Live and Let Die מלווה בפירוטכניקה, באתר YouTube
 ההופעה המלאה, באתר יוטיוב.

 הערות שוליים 

קטגוריה:2008 בישראל
פול מקרטני
קטגוריה:פול מקרטני
פול מקרטני